Der var kamp om taletiden, da repræsentanterne for de 13 opstillingsberettigede partier tirsdag aften mødtes til den første partilederrunde på DR forud for folketingsvalget.

Politiken faktatjekker nogle af de centrale påstande, som politikerne kom med under debatten.

Påstand: Rasmus Paludan (P): »Den store udskiftning går ud på, at muslimer i Danmark, som ikke hører hjemme her, får meget tidligt og de får rigtigt mange børn. Danskerne gifter sig sent og får meget få børn. Det betyder, at når Lars Løkke taler om 2040 som om det er et tidspunkt, hvor vi kan genoverveje pensionsalderen, så har han slet ikke forstået, hvad der sker omkring ham. For på det tidspunkt, hvis den her udvikling fortsætter, så nærmer danskerne sig at være en minoritet i deres eget land«.